Børselv
Store norske leksikon,Geografi,Norges geografi,Troms og Finnmark,Porsanger
Børselv er ei grend i Porsanger kommune i Troms og Finnmark fylke. Grenda ligger på østsiden av fjorden Porsangen ved riksvei 98, 42 kilometer nordøst for Lakselv.
Området har mange kvensktalende innbyggere. Det er et rikt planteliv med blant annet verdens nordligste kjente enkelteksemplar av furu. På Børselvnes syv kilometer i vest er det steinbrudd på rike dolomitt-forekomster.Gjennom tettstedet renner Børselva som er ei god lakseelv og vernet mot utbygging. Børselva er 76 kilometer lang og begynner nord for Gaissene. Silfar Canyon i Børselva regnes som en av Nord-Europas høyeste elvekløfter, opptil 80 meter dyp.Fra Børselv går fylkesvei nordover langs Porsangen. I Børselv ligger Kvæntunet, norsk senter for kvensk språk og kultur. Børselv kapell er ei åttekantet kirke fra 1958; kulturminne. Les mer i Store norske leksikon kvensk Porsanger Troms og Finnmark Porsangen laksefiske